Diari Oficial de la Generalitat Valenciana


Sumari del DOGV 4740, del 27-04-2004 (2004/4096)

DECRET 60/2004, de 23 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Alfardell, situada al terme municipal de Vistabella del Maestrazgo i que pertany a la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4096


Data del document
:   23-04-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Vistabella del Maestrat
    * muntanya de l'estat

DECRET 60/2004, de 23 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Alfardell, situada al terme municipal de Vistabella del Maestrazgo i que pertany a la Generalitat. [2004/4096]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de Castelló de la forest denominada Alfardell, i atés que s'han justificat plenament les circumstàncies que ho motiven, procedix dictar el corresponent decret.
  
Per raó d'això, a proposta del conseller de Territori i Habitatge i després de la deliberació del Consell de la Generalitat, en la reunió del dia 23 d'abril de 2004,
  
DECRETE
  
Article 1
  
Es declara d'utilitat pública el terreny forestal denominat Alfardell, propietat de la Generalitat, d'una superfície de 211,6528 ha., que correspon a les finques inscrites en el Registre de la Propietat de Lucena del Cid en el tom 64, llibre 4, foli 57, finca 518, inscripció 4a; tom 64, llibre 4, foli 67, finca 528, inscripció 3a; tom 64, llibre 4, foli 68, finca 529, inscripció 3a; tom 167, llibre 12, foli 161, finca 517, inscripció 4a; tom 167, llibre 12, foli 162, finca 519, inscripció 4a; tom 167, llibre 12, foli 170, finca 2.234, inscripció 2a; tom 167, llibre 12, foli 206, finca 2.254, inscripció 2a; i tom 199, llibre 13, foli 243, finca 2.506, inscripció 2a.
  
Article 2
  
S'inclou en el Catàleg de Forests d'Utilitat Pública de la Província de Castelló la forest Alfardell, amb el número 108, de la següent forma:
  
Província: Castelló.
  
Partit judicial: Castelló de la Plana.
  
Terme municipal: Vistabella del Maestrazgo.
  
Nom: Alfardell.
  
Número: 108.
  
Pertinença: Generalitat.
  
Límits: nord, propietat particular; est, propietat particular, forest up-16 serra del Boy; sud, propietat particular, forest up-16 serra del Boy; i oest, propietat particular, forest up-14 l'Avellanar.
  
Cabuda pública: 211,6528 ha.
  
Cabuda total: 211,6528 ha.
  
DISPOSICIÓ FINAL
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 23 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,